Izziņa par atzinumos sniegtajiem iebildumiem

Informatīvā ziņojuma projekts “Par izmaiņām ar Ministru kabineta 2019. gada 28. augusta rīkojumu Nr. 410 apstiprinātajā Norvēģijas finanšu instrumenta līdzfinansētās programmas “Uzņēmējdarbības attīstība, inovācijas un mazie un vidējie uzņēmumi” koncepcijā”

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020.gada 20.maijs – 2020.gada 26.maijs (saskaņošanai 5 darba dienas) | |
|  |  | |
| Saskaņošanas dalībnieki | Finanšu ministrijai Tieslietu ministrija, Kultūras ministrija | |
| Saskaņošanas dalībnieki izskatīja šādu ministriju (citu institūciju) iebildumus | | Finanšu ministrija, Tieslietu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Finanšu ministrija** | | | | |
| 1. | **Informatīvā ziņojuma projekts** | **Finanšu ministrijas iebildums**  **(FM 26.05.2020. vēstule Nr.** **12/A-16/2843)**  Ņemot vērā, ka ne no Ministru kabineta rīkojuma Nr. 410 Par Norvēģijas finanšu instrumenta līdzfinansētās programmas "Uzņēmējdarbības attīstība, inovācijas un mazie un vidējie uzņēmumi" koncepcijas projekta, ne no informatīvā ziņojuma nav skaidrs, ka komercdarbības atbalsts iepriekš noteiktā projekta “*Tehnoloģiju biznesa centrs*” (turpmāk – projekts)ietvaros tiks vērtēts arī Latvijas Investīciju un attīstības aģentūras kā projekta īstenotāja un sadarbības partneru līmenī. Vēršam uzmanību, ka komercdarbības atbalsta klātbūtne jāvērtē gan sadarbības partneru, gan starpnieku, gan gala saņēmēju līmenī un gadījumos, kad atbalsts kvalificējas kā komercdarbības atbalsts, ir jāpiemēro atbilstošs komercdarbības atbalsta  regulējums. Lūdzam papildināt informatīvo ziņojumu ar attiecīgo informāciju, t.sk., kurā brīdī minētie subjekti tiks vērtēti komercdarbības atbalsta kontekstā un kā šie pienākumi projekta īstenotājam un atbalsta sniedzējam tiks noteikti saistoši projekta īstenošanas laikā. Vienlaicīgi lūdzam papildināt informatīvo ziņojumu ar apliecinājumu, ka Latvijas Investīciju un attīstības aģentūra kā programmas apsaimniekotājs, veicot projekta novērtēšanu, nodrošinās atbilstošu komercdarbības atbalsta regulējuma normu izvērtējumu visos līmeņos un nodrošinās atbilstošu komercdarbības atbalsta nosacījumu ievērošanas uzraudzību. | **Ņemts vērā. Papildināta informatīvā ziņojuma 4.sadaļa.** | “*Komercdarbības atbalsta sniegšana*  LIAA ir tiešās pārvaldes iestāde, kas veic tās nolikumā noteiktās funkcijas un uzdevumus. LIAA šobrīd un arī turpmāk neveiks saimniecisko darbību. Ņemot vērā, ka TBC būs LIAA struktūrvienība, projekta īstenotāja līmenī komercdarbības atbalsts netiek konstatēts.  TBC, sadarbībā ar projekta partneriem – Latvijas Universitāti, Rīgas Tehnisko universitāti un Rīgas Stradiņa universitāti – sniegs dažādus inovāciju attīstības pakalpojumus gala labuma saņēmējiem. TBC partneri (Latvijas Universitāte, Rīgas Tehniskā Universitāte un Rīgas Stradiņa universitāte) ir atvasinātas publiskas personas, kas piedalās projektā ar savām zināšanām un kompetenci. Projekta ietvaros partneri sniegts konsultāciju, apmācību un prototipu izstrādes pakalpojumus gala labuma saņēmējiem. Šie pakalpojumi tiks uzskaitīti kā komercdarbības atbalsts gala labuma saņēmējiem. Projekta partneru sniegto pakalpojumu vērtība būs projekta partneru radušās faktiskās izmaksas. Projekta partneru pakalpojumu aspektā tiks segtas vienīgi faktiskās nepieciešamās izmaksas, kas būs pamatotas un pierādāmas. Tas nozīmē, ka projekta partneriem netiks radītas ekonomiskās priekšrocības, atbilstoši Komercdarbības atbalsta kontroles likuma 5. panta 2. punktā minētajai komercdarbības atbalsta pazīmei, vienlaikus nodrošinot, ka neizpildās visas Komercdarbības atbalsta kontroles likuma 5. pantā minētās komercdarbības atbalstu raksturojošās pazīmes. Tādējādi arī projekta partneru līmenī netiek konstatēta komercdarbības atbalsta sniegšana.  Gala labuma saņēmēju līmenī komercdarbības atbalstu vērtēs LIAA TBC kā projekta īstenotājs. Komercdarbības atbalsts tiks uzskaitīts par saņemto uzņēmējdarbības apmācību, jauno produktu un pakalpojumu prototipu izstrādes un speciāli gala labuma saņēmējiem iepirkto ekspertu konsultāciju pakalpojumu izmaksām kā de minimis atbalsts. Vispārīga veida konsultācijas, kas nav specifiski fokusētas uz konkrētu gala labuma saņēmēju produktu izstrādi, netiks uzskaitītas kā komercdarbības atbalsts.  Komercdarbības atbalsta piešķiršanas brīdis būs TBC lēmums par konkrēto gala labuma saņēmēju.  Ar nolūku nodrošināt, ka komercdarbības atbalsta sniegšanas nosacījumi TBC projekta īstenošanas laikā ir saistoši tā īstenotājam, programmas apsaimniekotājs slēgs līgumu ar iepriekš noteiktā projekta īstenotāju, kur cita starpā tiks noteikts TBC pienākums ievērot komercdarbības atbalsta sniegšanas nosacījumus.  Papildu LIAA kā programmas apsaimniekotājs, veicot iepriekš noteiktā projekta novērtēšanu, nodrošinās atbilstošu komercdarbības atbalsta regulējuma normu izvērtējumu visos līmeņos un nodrošinās atbilstošu komercdarbības atbalsta nosacījumu ievērošanas uzraudzību.” |
| 2. | **MK protokollēmuma projekts** | **Finanšu ministrijas iebildums**  **(FM 26.05.2020. vēstule Nr.** **12/A-16/2843)** | **Ņemts vērā. Papildināts MK protokollēmuma projekts ar 3.punktu un 4.punktu.** | “3. Ekonomikas ministrijai sadarbībā ar Latvijas Investīciju un attīstības aģentūru nodrošināt, ka ar Finanšu instrumenta biroju saskaņotā programmas “Uzņēmējdarbības attīstība, inovācijas un mazie un vidējie uzņēmumi” līguma redakcija ir atbilstoša informatīvajā ziņojumā sniegtajai informācijai.  4. Finanšu ministrijai, ņemot vērā informatīvajā ziņojumā sniegto informāciju, nodrošināt ar Ekonomikas ministriju un Latvijas Investīciju un attīstības aģentūru saskaņota programmas līguma parakstīšanu no Latvijas Republikas puses iespējami īsākā termiņā.” |
| 3. | **Informatīvā ziņojuma projekts** | **Finanšu ministrijas iebildums**  **(FM 26.05.2020. vēstule Nr.** **12/A-16/2843)**  Atsaucoties uz Finanšu ministrijas 21.05.2020. e-pasta vēstuli Nr. 5.1-21/16/221 Ekonomikas ministrijai, kurā lūdzam nodrošināt programmas līguma projekta izmainītā satura nepārprotamu saskaņošanu ar galvenajam iesaistītajām un ieinteresētajām pusēm, tādējādi novēršot iespējamos pārpratumu riskus un stiprinot iesaistīto atbildību investīciju īstenošanā, lūdzam attiecīgi papildināt informatīvo ziņojumu ar informāciju par šo saskaņošanu ar (1) Nevalstisko organizāciju un Ministru kabineta sadarbības memoranda īstenošanas padomi, (2) programmas ietvaros plānotā projekta partneriem – Latvijas Universitāti, Rīgas Tehnisko Universitāti un Rīgas Stradiņa Universitāti, (3) Izglītības un zinātnes ministriju kā vadošo valsts pārvaldes iestādi augstākās izglītības un zinātnes politikas jomā attiecībā uz projekta partneru sadaļu gan informatīvajā ziņojumā, gan programmas līgumā. | **Ņemts vērā. Papildināta informatīvā ziņojuma 4.sadaļa.** | “*Saskaņošana*  Izmaiņas MVU programmas koncepcijā, kas tiek nostiprinātas ar šo informatīvo ziņojumu, ir saskaņotas ar Nevalstisko organizāciju un Ministru kabineta sadarbības memoranda īstenošanas padomi, kā arī MVU programmas ietvaros plānotā iepriekš noteiktā projekta partneriem – Latvijas Universitāti, Rīgas Tehnisko universitāti un Rīgas Stradiņa universitāti. Vienlaikus MVU programmas koncepcijas izmaiņas attiecībā uz projekta partneru sadaļu gan informatīvajā ziņojumā, gan programmas līgumā ir saskaņotas ar Izglītības un zinātnes ministriju, kā vadošo valsts pārvaldes iestādi augstākās izglītības un zinātnes politikas jomā.” |
| **Tieslietu ministrija** | | | | |
| 4. | **Informatīvā ziņojuma projekts** | **Tieslietu ministrijas iebildums**  **(TM 26.05.2020. vēstule Nr.** **1-9.1/542)**  Lūdzam izvērtēt un papildināt ziņojumu ar skaidrojumu, vai atbilstoši Norvēģijas Ārlietu ministrijas 2016. gada 22. septembrī apstiprinātajos noteikumos par Norvēģijas finanšu instrumenta ieviešanu 2014.–2021. gadā (turpmāk – Norvēģijas noteikumi) 6.2. panta 4. punktā norādītajam Norvēģijas Ārlietu ministrija novērtējusi ar Ministru kabineta 2019. gada 28. augusta rīkojumu Nr. 410 "Par Norvēģijas finanšu instrumenta līdzfinansētās programmas "Uzņēmējdarbības attīstība, inovācijas un mazie un vidējie uzņēmumi" koncepcijas projektu" (turpmāk – rīkojums) apstiprināto Norvēģijas finanšu instrumenta līdzfinansētās programmas "Uzņēmējdarbības attīstība, inovācijas un mazie un vidējie uzņēmumi" (turpmāk – programma) koncepciju (turpmāk – koncepcija) un sniegusi par to komentārus. No ziņojuma izriet, ka ziņojuma apstiprināšana Ministru kabinetā ir priekšnoteikums programmas līguma parakstīšanai starp Latvijas Nacionālo kontaktpunktu (Finanšu ministrija) un Norvēģijas Karalistes Ārlietu ministriju, kā arī rīkojuma anotācijā noteikts, ka gadījumos, ja donorvalsts komentāri pēc būtības maina programmas saturu, programmas apsaimniekotājs par to informē Ministru kabinetu pirms programmas līguma slēgšanas. Tomēr ziņojumā vienlaikus atrodama arī norāde, ka ziņojums izstrādāts, balstoties uz programmas apsaimniekotāja – Latvijas Investīciju un attīstības aģentūras ierosinājumu, kas saskaņots ar donorvalsts (Norvēģija) partneriem – Finanšu instrumenta biroju un donoru programmas partneri – Norvēģijas Karalistes valsts institūciju "Innovation Norway". Attiecīgi, ņemot vērā minēto un to, ka gadījumā, ja Norvēģijas Karalistes Ārlietu ministrija sniegusi komentārus par koncepciju, atbilstoši Norvēģijas noteikumu 6.2. panta 4. punktam turpmākajā programmas sagatavošanas gaitā ņem vērā visus Norvēģijas Ārlietu ministrijas sniegtos komentārus, no ziņojuma skaidri neizriet tas, vai ziņojums un lēmuma projekts izstrādāts, ņemot vērā Norvēģijas Karalistes Ārlietu ministrijas komentārus un līdz ar to – vai ir ievērota tai skaitā Norvēģijas noteikumos paredzētā tiesiskā kārtība programmas līguma noslēgšanai.  Nepieciešamības gadījumā lūdzam precizēt ziņojumu un lēmuma projektu. | **Ņemts vērā. Sniedzam skaidrojumu.**  Informējam, ka Noteikumu par Norvēģijas finanšu instrumenta ieviešanu 2014.-2021.gadā 1.6.panta h) punktā noteikts, ka ““Finanšu instrumenta birojs” (turpmāk tekstā – “FIB”) – birojs, kas palīdz Norvēģijas Ārlietu ministrijai pārvaldīt Norvēģijas finanšu instrumentu 2014.–2021.gadam. FIB, kas administratīvi ir Eiropas Brīvās tirdzniecības asociācijas daļa, ir atbildīgs par Norvēģijas finanšu instrumenta 2014.–2021.gadam ieviešanu ikdienā Norvēģijas Ārlietu ministrijas vārdā un veic kontaktpunkta funkcijas.”  Informējam, ka FIB Norvēģijas Ārlietu ministrijas vārdā ir apstiprinājis programmas koncepciju, kas ar Ministru kabineta 2019. gada 28. augusta rīkojumu Nr. 410 jau ir apstiprināta.  Izstrādājot izmaiņas programmas “Uzņēmējdarbības attīstība, inovācijas un mazie un vidējie uzņēmumi” koncepcijā, šīs izmaiņas ir izdiskutētas, saskaņotas un apstiprinātas ar FIB.  Tāpat norādām, ka izmaiņas ir iestrādātas programmas “Uzņēmējdarbības attīstība, inovācijas un mazie un vidējie uzņēmumi” līgumā un šo līgumu FIB ir iesniegusi Latvijas pusei (Finanšu ministrijai) saskaņošanai ar tādām izmaiņām, kādas iekļautas informatīvajā ziņojumā.  Atbilstoši programmas līguma izstrādes procesam, saskaņotais programmas līguma projekts tiek nosūtīts FIB, kas šo līguma projektu nosūta gala saskaņošanai un parakstīšanai Norvēģijas Ārlietu ministrijai. | N/A |
| 5. | **Informatīvā ziņojuma projekts** | **Tieslietu ministrijas iebildums**  **(TM 26.05.2020. vēstule Nr.** **1-9.1/542)**  Ziņojumā ietvertās informācijas vispusīgam atspoguļojumam lūdzam to papildināt ar detalizētu skaidrojumu par apsvērumiem, kādēļ koncepcijā paredzētas izmaiņas:  pirmkārt, ziņojuma 2. sadaļā attiecībā uz rezultāta rādītāju – radīto darba vietu skaits (samazināts par 30 vienībām), izsmeļoši norādot, kādi būtiski apsvērumi bez ziņojumā norādītā, ka atklātā konkursa ietvaros, kas paredz atbalstu mazajiem un vidējiem komersantiem modernu "zaļo tehnoloģiju" un informācijas un komunikācijas tehnoloģiju ieviešanai ražošanas procesā un jaunu produktu izstrādi, jaunu iekārtu uzstādīšana var samazināt nepieciešamību pēc darba vietu izveides, ņemti vērā, precizējot minēto rezultāta rādītāju;  otrkārt, ziņojuma 3. sadaļā attiecībā uz rezultāta Nr. 2.1. "Donoru partnerības projekti" rādītāju "Donoru partnerības projektu daļa finansētajos projektos", iepriekš norādīto procentuālo rādītāju "35 %" izsakot konkrēto partnerību projektu skaitā – 13 projekti;  treškārt, ziņojuma 4. sadaļā attiecībā uz iepriekš noteikto projektu – Tehnoloģiju biznesa centrs.  Nepieciešamības gadījumā lūdzam precizēt ziņojumu. | **Ņemts vērā. Papildināta informatīvā ziņojuma 2.sadaļa, 3.sadaļa un 4.sadaļa.** | “Atklāta konkursa ietvaros plānots sniegt atbalstu 15 projektu īstenošanai. Ņemot vērā programmas apsaimniekotāja līdzšinējo pieredzi līdzīga veida projektos, kur atbalsts paredzēts iekārtu iegādei, kas, cita starpā, nozīmē arī efektivitātes palielināšanu ražošanas procesā, darba vietu skaits var tikt samazināts, pateicoties modernu ražošanas iekārtu un aprīkojuma ieviešanai. Jaunu darba vietu radīšanu atklāta konkursa ietvaros plānots veicināt ar papildu punktu piešķiršanu projektu pieteikumu vērtēšanas procesā. Tiek plānots, ka katra atklāta konkursa projektā tiks izveidotas vidēji 3-4 jaunas darba vietas.”  “Izmaiņu rezultātu rādītājā ierosināja FIB, lai precīzāk izteiktu sasniedzamo vērtību. Šo izmaiņu akceptēja programmas apsaimniekotājs (LIAA).”  “Kopumā izmaiņas TBC darbības modelī ir saistītas arī ar Ekonomikas ministrijas kā vadošās valsts pārvaldes iestādes ekonomiskās politikas jomā, kas Latvijā ir atbildīga par inovāciju attīstības politikas izstrādi un īstenošanu, redzējumu par nepieciešamību TBC projekta īstenošanai pieejamo finansējumu mērķtiecīgāk investēt uzņēmējdarbības un inovācijas atbalsta aktivitātēs nevis infrastruktūras (ēkas) modernizācijā. Izmaiņas TBC darbības modelī ir izdiskutētas un saskaņotas ar FIB un “Innovation Norway”, kā arī ir nostiprinātas MVU programmas līgumā, kurš jānoslēdz starp Norvēģijas Ārlietu ministriju un Latvijas Republikas Finanšu ministriju.” |

|  |  |  |
| --- | --- | --- |
| Atbildīgā amatpersona |  |  |
|  | (paraksts)\* |  |

elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Mārtiņš Jansons

|  |
| --- |
| *(par projektu atbildīgās amatpersonas vārds un uzvārds)* |
| Ekonomikas ministrijas  Inovācijas departamenta  Inovācijas politikas nodaļas vadītāja vietnieks |
| *(amats)* |
| 67013057 |
| *(tālruņa un faksa numurs)* |
| [Martins.Jansons@em.gov.lv](mailto:Martins.Jansons@em.gov.lv) |
| *(e-pasta adrese)* |

25.05.2020.

Mārtiņš Jansons

67013057, [Martins.Jansons@em.gov.lv](mailto:Martins.Jansons@em.gov.lv)